b'\n_START_ARTICLE_\nRingstorp Vandt\xc3\xa5rn\n_START_SECTION_\nArkitektur\n_START_PARAGRAPH_\nVandt\xc3\xa5rnet best\xc3\xa5r af et firkantet borglignende anl\xc3\xa6g, beliggende p\xc3\xa5 en oph\xc3\xb8jet borgh\xc3\xb8j. Bygningen hviler p\xc3\xa5 en granitsokkel og dets hj\xc3\xb8rner markeres af fire t\xc3\xa5rne, alle med kobbertag. Der er to runde t\xc3\xa5rne mod entr\xc3\xa9siden og to firkantede p\xc3\xa5 bagsiden. De runde t\xc3\xa5rnes tage er ren\xc3\xa6ssanceinspirerede, mens de bageste t\xc3\xa5rne har pyramidetag. I murene mellem t\xc3\xa5rnene er mindre kighuller udsk\xc3\xa5ret og v\xc3\xa6ggene brydes af str\xc3\xa6bepiller. Selv murene og str\xc3\xa6bepillerne krones af kobberplader. Anl\xc3\xa6gget var oprindeligt t\xc3\xa6nkt opf\xc3\xb8rt i sandsten, men blev udf\xc3\xb8rt i helsingborgtegl med krydsforbandt. Indenfor den historiske facade gemmes derimod en betoncaisson._NEWLINE_En bred sandstenstrappe leder op til anl\xc3\xa6gget. Foran trappen st\xc3\xa5r to mindesten over slaget ved Helsingborg, som stod ved pladsen \xc3\xa5r 1710. Den f\xc3\xb8rste, noget mindre sten rejstes ved 150-\xc3\xa5rsjubil\xc3\xa6et af slaget i 1860 og den anden, noget h\xc3\xb8jere ved 250-\xc3\xa5rsjubli\xc3\xa6et i 1960. Den senere er udformet af stadsarkitekt Arne Ljung.\n_START_SECTION_\nHistorie\n_START_PARAGRAPH_\nBygningen kom til da Helsingborgs eksisterende vandt\xc3\xa5rn, det s\xc3\xa5kaldte Slottshagstornet (nu nedrevet) ved Bergaliden, ikke kunne klare at forsyne den nye bebyggelse i byens h\xc3\xb8jere beliggende \xc3\xb8stre dele. Man valgte derfor at opf\xc3\xb8re endnu et vandt\xc3\xa5rn i byen og valgte Ringstorpskullen, en postglacial landh\xc3\xa6vning, hvor et plateau markant h\xc3\xa6ver sig over det omgivende landskab. Man opslog en konkurrence om projektet, hvilken blev vundet af stockholmsarkitekten Ernst Stenhammar. Dennes forslag bestod af et borglignende anl\xc3\xa6g, som omsluttede et indenforliggende vandreservoir. Bygningen blev p\xc3\xa5begyndt i 1904 af bygmester A. J. Wilson og stod klar i 1905. Den f\xc3\xa6rdige bygning skilte sig noget ud fra konkurrenceforslaget i det at l\xc3\xb8vespringvandet ovenfor tilgangstrappen aldrig blev udf\xc3\xb8rt. Efter vandt\xc3\xa5rnet var blevet taget i brug fremkom dog klager om at vandtrykket var for d\xc3\xa5rligt og anledningen var at bygningen var for lav. Brandv\xc3\xa6snet beklagede sig over at vandtrykket i slangerne var for lavt, hvilket udgjorde problemer ved brandslukning. Vandt\xc3\xa5rnet var p\xc3\xa5 trods af dette i drift frem til 1962, hvor det erstattedes af Fredriksdals Vandt\xc3\xa5rn, Sveriges anden paddehatteformede vandt\xc3\xa5rn. Fra 1997 anvender en virksomhed bygningen som eventyrsplads for virksomheder, med Fangerne p\xc3\xa5 Fortet-lignende lege, som for eksempel anvendes i teambuilding._NEWLINE_Ved udbygningen af Ringstorps sommerby 1942 anvendtes det borglignende anl\xc3\xa6g som udgangspunkt for planarbejdet. Fantasiborgen udg\xc3\xb8r midtpunktet for den halvcirkelformede plan for koloniomr\xc3\xa5det. To aksler str\xc3\xa5ler ud i form af gange fra bygningens hj\xc3\xb8rner, hvilket skaber sigtelinjer frem til bygningen.'